เรื่องร้องเรียน (เสียงรบกวน,ถนน,สะพาน,ร้องเรียน) วันที่ 2023-08-09 08:23:07 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031584

ขอความช่วยเหลือแก้ไขปัญหาเสียงดังรบกวนจากล้อรถวิ่งกระทบกับคลื่นถนน บริเวณ สะพานข้ามแยกตลาดปีนัง ถนนพระราม 3 แขวงคลองเตย เขตคลองเตย กรุงเทพมหานคร จุดสังเกต อยู่ใกล้กับ แยก ณ ระนอง เนื่องจากผู้ร้องแจ้งว่า บ้านของผู้ร้องอยู่ในหมู่บ้านคลองเตยนิเวศน์ ชุมชนตลาดปีนัง แขวงคลองเตย เขตคลองเตย กรุงเทพมหานคร ซึ่งอยู่ใกล้กับตลาดปีนัง ได้ยินเสียงดังรบกวนจากล้อรถวิ่งกระทบกับคลื่นถนน ตลอดทั้งกลางวันและกลางคืน โดยบริเวณดังกล่าวมีจำนวนหลายสะพาน เช่น สะพานข้ามแยกตลาดปีนัง สะพานข้ามแยกศูนย์ประชุมฯ สะพานข้ามแยก ณ ระนอง เป็นต้น จึงไม่ทราบแน่ชัดว่าเสียงดังมาจากสะพานใด แต่คาดว่าเสียงดังมาจากสะพานข้ามแยกตลาดปีนัง เนื่องจากเป็นสะพานที่เพิ่งก่อสร้างเสร็จและเปิดใช้งานได้ไม่นาน ลักษณะเป็นเสียงรถวิ่งกระทบกับคลื่นถนนบนสะพาน ประสบปัญหามา 2 วันแล้ว ซึ่งผู้ร้องทราบว่าประชาชนในพื้นที่ประสบปัญหาเช่นเดียวกัน โดยผู้ร้องและประชาชนในพื้นที่ จำนวนมากกว่า 10 หลังคาเรือน ได้รับความเดือดร้อน จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนต่อไป // เบื้องต้นแจ้งรายงานผลการปฏิบัติงานจากกรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง traffy fondue (VL62ZC) // กรุงเทพมหานคร โดยสำนักการโยธา กทม. ขอขอบคุณสำหรับการแจ้งข้อมูล สำนักการโยธา โดยโครงการก่อสร้างสะพานข้ามแยก ณ ระนอง ขอเรียนว่าสะพานข้ามแยกได้ดำเนินการติดตั้งกำแพงป้องกันเสียงตามรูปแบบที่ได้กำหนดไว้แล้ว สำนักการโยธา กทม.//ผู้ร้องรับทราบ ประกอบกับผู้ร้องแจ้งว่าปัจจุบัน(วันที่ 9 สิงหาคม 2566) ยังคงประสบปัญหาได้รับความเดือดร้อนอยู่เช่นเดิม โดยผู้ร้องแจ้งว่าการติดตั้งกำแพงป้องกันเสียง ติดตั้งแค่ก่อนถึงหน้าหมู่บ้านคลองเตยนิเวศน์ ไปไม่ถึงบริเวณที่ผู้ร้องพักอาศัยอยู่ จึงทำให้ได้รับความเดือดร้อน อีกทั้งบริเวณตลาดปีนัง ได้มีการติดตั้งกำแพงป้องกันเสียงเพียงฝั่งซ้ายเท่านั้น จึงประสงค์ให้หน่วยงานที่เกี่ยวข้องลงพื้นที่ตรวจสอบและพิจารณาติดตั้งกำแพงป้องกันเสียงเพิ่มเติมเพื่อเบาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata